**Lara Gut-Behrami** (o.s. **Gut**, s. 27. huhtikuuta 1991 Sorengo, Ticino) on sveitsiläinen alppihiihtäjä. Hän on olympiavoittaja ja kaksinkertainen maailmanmestari, joka on voittanut maailmancupin kokonaiskilpailun kaksi kertaa, supersuurpujottelun maailmancupin viisi kertaa ja suurpujottelun maailmancupin kerran.

Ura
---

Gut voitti junioreiden MM-hopeaa syöksystä vuosina 2007 ja 2008 sekä Eurooppa-cupin kokonaiskilpailun kaudella 2007–2008.

Gut ällistytti monia sijoittumalla St. Moritzin maailmancupin syöksykisassa 2. helmikuuta 2008 kolmanneksi vain 16 vuoden ikäisenä. Hän ei ollut ennen kolmatta sijaansa saavuttanut yhtään maailmancupin pistettä ja oli kilpaillut vain neljässä osakilpailussa. Gut saavutti ensimmäisen maailmancupin osakilpailuvoittonsa St. Moritzin supersuurpujottelussa 20. joulukuuta 2008. Viikkoa myöhemmin hän sijoittui kolmanneksi Semmeringin suurpujottelussa. Kauden kokonaispisteissä hän sijoittui 11:nneksi. Val d'Isèren MM-kilpailuissa 2009 hän saavutti superalppiyhdistetyssä sekä syöksylaskussa hopeaa ja oli supersuurpujottelussa seitsemäs.

Lara Gut loukkaantui kaaduttuaan suurpujotteluharjoituksissa Saas-Feessä syyskuussa 2009. Onnettomuudessa hänen lantionsa meni sijoiltaan. Gut ei päässyt osallistumaan myöskään olympialaisiin, koska kuntoutuminen kesti odotettua kauemmin.

Paluunsa jälkeen Gut sijoittui Val d’Isèren syöksylaskussa kolmanneksi 18. joulukuuta 2010. Samalla kaudella hän voitti Altenmarkt-Zauchenseen supersuurpujottelun, oli kolmas Cortina d’Ampezzon supersuurpujottelussa ja toinen Lenzerheiden syöksylaskussa. Kauden 2010–2011 kokonaispisteissä hän sijoittui kymmenenneksi. Garmisch-Partenkirchenin MM-kilpailuissa 2011 hän sijoittui neljänneksi sekä supersuurpujottelussa että syöksylaskussa.

Kaudella 2011–2012 Gut sijoittui kokonaispisteissä 14:nneksi. Hänen paras sijoituksensa kauden aikana oli neljäs sija Lake Louisen supersuurpujottelusta.

Kaudella 2012–2013 Gut voitti Val d’Isèren syöksylaskun ja oli kolmas Lenzerheiden suurpujottelussa. Maailmancupin kokonaiskilpailussa hän oli yhdeksäs. Helmikuussa käydyissä Schladmingin MM-kilpailuissa hän saavutti hopeaa supersuurpujottelussa ja oli seitsemäs suurpujottelussa.

Kaudella 2013–2014 Gut voitti kauden avanneen Söldenin suurpujottelun. Hän voitti myös Beaver Creekin syöksylaskun ja supersuurpujottelun sekä Lake Louisen supersuurpujottelun. Val d’Isèren suurpujottelussa hän sijoittui toiseksi. Tammikuussa 2014 Gut voitti Cortina d’Ampezzon supersuurpujottelun. Sotšin olympialaisissa 2014 Gut saavutti pronssia syöksylaskussa, oli neljäs supersuurpujottelussa ja yhdeksäs suurpujottelussa. Maaliskuussa hän sijoittui kolmanneksi Åren suurpujottelussa ja voitti sekä Lenzerheiden syöksyn että supersuurpujottelun. Hän sijoittui maailmancupin kokonaiskilpailussa kolmanneksi ja voitti supersuurpujottelucupin.

Kaudella 2014–2015 Gut voitti Lake Louisen supersuurpujottelun sekä St. Moritzin syöksylaskun. Maailmancupin kokonaiskilpailussa hän sijoittui yhdeksänneksi. Vailin / Beaver Creekin MM-kilpailuissa 2015 Gut oli syöksylaskussa kolmas, superalppiyhdistetyssä viides ja supersuurpujottelussa seitsemäs.

Kaudella 2015–2016 Gut voitti Aspenin suurpujottelukilpailun sekä Val d’Isèren alppiyhdistetyn ja syöksylaskun. Courchevelin suurpujottelussa hän sijoittui toiseksi. Gut voitti Lienzin suurpujottelun ja oli toinen Altenmarkt-Zauchenseen supersuurpujottelussa. Cortina d’Ampezzon syöksylaskussa hän sijoittui kolmanneksi. Hän voitti Garmisch-Partenkirchenin supersuurpujottelun ja La Thuilen syöksylaskun. La Thuilen supersuurpujottelussa hän oli toinen ja Lenzerheiden alppiyhdistetyssä kolmas. Sankt Moritzissa hän oli toinen supersuurpujottelussa. Hän voitti maailmancupin kokonaiskilpailun ja supersuurpujottelucupin, sijoittui alppiyhdistetyn cupissa toiseksi, suurpujottelucupissa kolmanneksi ja syöksylaskucupissa neljänneksi.

Kaudella 2016–2017 Gut voitti Söldenin suurpujottelun. Lake Louisessa hän oli toinen syöksylaskussa ja voitti supersuurpujottelun. Sestrieren suurpujottelussa hän sijoittui kolmanneksi. Hän voitti Val d’Isèren supersuurpujottelun ja oli kolmas Mariborin suurpujottelussa. Garmisch-Partenkirchenissä hän oli toinen syöksylaskussa ja voitti supersuurpujottelun. Viikkoa myöhemmin hän voitti Cortina d'Ampezzon syöksylaskun. Sankt Moritzin MM-kilpailuissa hän saavutti pronssia supersuurpujottelussa, mutta joutui lopettamaan kisat alppiyhdistetyn syöksyn jälkeen loukattuaan polvensa pujottelun lämmittelylaskussa. Koko hänen kautensa päättyi samalla tähän. Hän sijoittui maailmancupin kokonaiskilpailussa neljänneksi sekä syöksylaskun ja supersuurpujottelun maailmancupeissa kolmanneksi.

Kaudella 2017–2018 Gut sijoittui toiseksi Lake Louisen ja Bad Kleinkirchheimin supersuurpujotteluissa. Hän voitti Cortina d'Ampezzon supersuurpujottelun. Supersuurpujottelucupissa hän oli toinen. Pyeongchangin olympialaisissa 2018 hän sijoittui supersuurpujottelussa neljänneksi.

Kaudella 2018–2019 Gut-Behrami sijoittui supersuurpujottelussa toiseksi Sankt Moritzissa ja kolmanneksi Garmisch-Partenkirchenissa. Åren MM-kilpailuissa hän sijoittui syöksylaskussa kahdeksanneksi ja supersuurpujottelussa yhdeksänneksi.

Kaudella 2019–2020 Gut-Behrami sijoittui kolmanneksi Banskon supersuurpujottelussa. Hän voitti molemmat Crans-Montanan syöksylaskut. Hän sijoittui maailmancupin kokonaiskilpailussa seitsemänneksi sekä syöksylaskun ja supersuurpujottelun cupeissa neljänneksi.

Kaudella 2020–2021 Gut-Behrami sijoittui kolmanneksi Lech/Zürsin parisuurpujottelussa. Hän voitti St. Antonin ja Crans-Montanan supersuurpujottelut ja oli Crans-Montanan syöksylaskussa toinen. Myös Kronplatzin suurpujottelussa hän oli toinen. Hän voitti Garmisch-Partenkirchenin molemmat supersuurpujottelut. Cortina d’Ampezzon MM-kilpailuissa 2021 hän voitti kultaa supersuurpujottelussa ja suurpujottelussa sekä sai syöksylaskussa pronssia. Helmikuun lopussa hän voitti Val di Fassan molemmat syöksylaskut ja oli supersuurpujottelussa toinen. Hän voitti supersuurpujottelucupin sekä sijoittui maailmancupin kokonaiskilpailussa toiseksi ja syöksylaskucupissa kolmanneksi.

Kaudella 2021–2022 Gut-Behrami sijoittui toiseksi Söldenin suurpujottelussa ja Lake Louisen supersuurpujottelussa sekä voitti St. Moritzin supersuurpujottelun. Joulukuun puolivälissä hänellä todettiin positiivinen koronatestitulos. Hän palasi kilpailuihin 8. tammikuuta Kranjska Gorassa ja voitti viikkoa myöhemmin Altenmarkt-Zauchenseen syöksylaskun. Pekingin olympialaisissa hän voitti kultaa supersuurpujottelussa, saavutti pronssia suurpujottelussa ja sijoittui 16:nneksi syöksylaskussa. Olympialaisten jälkeen hän oli Lenzerheiden supersuurpujottelussa kolmas.

Kaudella 2022–2023 hän voitti Killingtonin suurpujottelun ja oli Semmeringin toisessa suurpujottelussa toinen. Kranjska Goran jälkimmäisessä suurpujottelussa hän sijoittui kolmanneksi.St. Antonin ensimmäisessä supersuurpujottelussa hän sijoittui kolmanneksi ja voitti jälkimmäisen supersuurpujottelun. Kronplatzin ensimmäisessä suurpujottelussa hän sijoittui toiseksi. Courchevelin / Méribelin MM-kilpailuissa 2023 hän oli suurpujottelussa neljäs, supersuurpujottelussa kuudes ja syöksylaskussa yhdeksäs. Kvitfjellin supersuurpujottelussa hän sijoittui kolmanneksi. Soldeun maailmancupfinaalissa hän oli syöksylaskussa kolmas ja voitti supersuurpujottelun. Hän voitti supersuurpujottelucupin sekä sijoittui maailmancupin kokonaiskilpailussa ja suurpujottelucupissa toiseksi.

Kaudella 2023–2024 Gut-Behrami voitti Söldenin suurpujottelun. Hän voitti Killingtonin suurpujottelun. Hän oli toinen Tremblantin toisessa suurpujottelussa. St. Moritzin ensimmäisessä supersuurpujottelussa hän oli kolmas. Kranjska Goran suurpujottelussa hän sijoittui toiseksi. Altenmarkt-Zauchenseen ensimmäisessä supersuurpujottelussa hän sijoittui kolmanneksi ja voitti toisen supersuurpujottelun. Cortina d'Ampezzon ensimmäisessä syöksylaskussa hän sijoittui toiseksi ja voitti supersuurpujottelun. Hän voitti Kronplatzin suurpujottelun. Hän voitti Soldeun suurpujottelun. Hän voitti Crans-Montanan ensimmäisen syöksylaskun ja sijoittui jälkimmäisessä kolmanneksi. Hän voitti Kvitfjellin ensimmäisen supersuurpujottelun ja sijoittui jälkimmäisessä toiseksi. Hän sijoittui Åren suurpujottelussa kolmanneksi. Hän voitti maailmancupin kokonaiskilpailun, suurpujottelu- ja supersuurpujottelucupin sekä sijoittui syöksylaskucupissa toiseksi.

Maailmancupin palkintosijat
---------------------------

| Päivä | Paikka | Laji | Sijoitus |
| --- | --- | --- | --- |
| 2. tammikuuta 2008 | Sveitsi St. Moritz | Syöksylasku | Kolmas |
| 20. joulukuuta 2008 | Sveitsi St. Moritz | Super-G | **Voitto** |
| 28. joulukuuta 2008 | Itävalta Semmering | Suurpujottelu | Kolmas |
| 18. joulukuuta 2010 | Ranska Val d’Isère | Syöksylasku | Kolmas |
| 9. tammikuuta 2011 | Itävalta Altenmarkt-Zauchensee | Super-G | **Voitto** |
| 23. tammikuuta 2011 | Italia Cortina d’Ampezzo | Super-G | Kolmas |
| 16. maaliskuuta 2011 | Sveitsi Lenzerheide | Syöksylasku | Toinen |
| 14. joulukuuta 2012 | Ranska Val d'Isère | Syöksylasku | **Voitto** |
| 17. maaliskuuta 2013 | Sveitsi Lenzerheide | Suurpujottelu | Kolmas |
| 26. lokakuuta 2013 | Itävalta Sölden | Suurpujottelu | **Voitto** |
| 29. marraskuuta 2013 | Yhdysvallat Beaver Creek | Syöksylasku | **Voitto** |
| 30. marraskuuta 2013 | Yhdysvallat Beaver Creek | Super-G | **Voitto** |
| 8. joulukuuta 2013 | Kanada Lake Louise | Super-G | **Voitto** |
| 22. joulukuuta 2013 | Ranska Val d’Isère | Suurpujottelu | Toinen |
| 26. tammikuuta 2014 | Italia Cortina d’Ampezzo | Super-G | **Voitto** |
| 6. maaliskuuta 2014 | Ruotsi Åre | Suurpujottelu | Kolmas |
| 12. maaliskuuta 2014 | Sveitsi Lenzerheide | Syöksylasku | **Voitto** |
| 13. maaliskuuta 2014 | Sveitsi Lenzerheide | Super-G | **Voitto** |
| 7. joulukuuta 2014 | Kanada Lake Louise | Super-G | **Voitto** |
| 24. tammikuuta 2015 | Sveitsi St. Moritz | Syöksylasku | **Voitto** |
| 27. marraskuuta 2015 | Yhdysvallat Aspen | Suurpujottelu | **Voitto** |
| 18. joulukuuta 2015 | Ranska Val d’Isère | Alppiyhdistetty | **Voitto** |
| 19. joulukuuta 2015 | Ranska Val d’Isère | Syöksylasku | **Voitto** |
| 20. joulukuuta 2015 | Ranska Courchevel | Suurpujottelu | Toinen |
| 28. joulukuuta 2015 | Itävalta Lienz | Suurpujottelu | **Voitto** |
| 10. tammikuuta 2016 | Itävalta Altenmarkt-Zauchensee | Super-G | Toinen |
| 23. tammikuuta 2016 | Italia Cortina d'Ampezzo | Syöksylasku | Kolmas |
| 7. helmikuuta 2016 | Saksa Garmisch-Partenkirchen | Super-G | **Voitto** |
| 19. helmikuuta 2016 | Italia La Thuile | Syöksylasku | **Voitto** |
| 21. helmikuuta 2016 | Italia La Thuile | Super-G | Toinen |
| 13. maaliskuuta 2016 | Sveitsi Lenzerheide | Alppiyhdistetty | Kolmas |
| 17. maaliskuuta 2016 | Sveitsi Sankt Moritz | Super-G | Toinen |
| 20. maaliskuuta 2016 | Sveitsi Sankt Moritz | Suurpujottelu | Kolmas |
| 22. lokakuuta 2016 | Itävalta Sölden | Suurpujottelu | **Voitto** |
| 3. joulukuuta 2016 | Kanada Lake Louise | Syöksylasku | Toinen |
| 4. joulukuuta 2016 | Kanada Lake Louise | Super-G | **Voitto** |
| 10. joulukuuta 2016 | Italia Sestriere | Suurpujottelu | Kolmas |
| 18. joulukuuta 2016 | Ranska Val d’Isère | Super-G | **Voitto** |
| 7. tammikuuta 2017 | Slovenia Maribor | Suurpujottelu | Kolmas |
| 21. tammikuuta 2017 | Saksa Garmisch-Partenkirchen | Syöksylasku | Toinen |
| 22. tammikuuta 2017 | Saksa Garmisch-Partenkirchen | Super-G | **Voitto** |
| 28. tammikuuta 2017 | Italia Cortina d'Ampezzo | Syöksylasku | **Voitto** |
| 3. joulukuuta 2017 | Kanada Lake Louise | Super-G | Toinen |
| 13. tammikuuta 2018 | Itävalta Bad Kleinkirchheim | Super-G | Toinen |
| 21. tammikuuta 2018 | Italia Cortina d'Ampezzo | Super-G | **Voitto** |
| 8. joulukuuta 2018 | Sveitsi Sankt Moritz | Super-G | Toinen |
| 26. tammikuuta 2019 | Saksa Garmisch-Partenkirchen | Super-G | Kolmas |
| 26. tammikuuta 2020 | Bulgaria Bansko | Super-G | Kolmas |
| 21. helmikuuta 2020 | Sveitsi Crans-Montana | Syöksylasku | **Voitto** |
| 22. helmikuuta 2020 | Sveitsi Crans-Montana | Syöksylasku | **Voitto** |
| 26. marraskuuta 2020 | Itävalta Lech/Zürs | Parisuurpujottelu | Kolmas |
| 10. tammikuuta 2021 | Itävalta St. Anton | Super-G | **Voitto** |
| 23. tammikuuta 2021 | Sveitsi Crans-Montana | Syöksylasku | Toinen |
| 24. tammikuuta 2021 | Sveitsi Crans-Montana | Super-G | **Voitto** |
| 26. tammikuuta 2021 | Italia Kronplatz | Suurpujottelu | Toinen |
| 30. tammikuuta 2021 | Saksa Garmisch-Partenkirchen | Super-G | **Voitto** |
| 1. helmikuuta 2021 | Saksa Garmisch-Partenkirchen | Super-G | **Voitto** |
| 26. helmikuuta 2021 | Italia Val di Fassa | Syöksylasku | **Voitto** |
| 27. helmikuuta 2021 | Italia Val di Fassa | Syöksylasku | **Voitto** |
| 28. helmikuuta 2021 | Italia Val di Fassa | Super-G | Toinen |
| 23. lokakuuta 2021 | Itävalta Sölden | Suurpujottelu | Toinen |
| 5. joulukuuta 2021 | Kanada Lake Louise | Supersuurpujottelu | Toinen |
| 11. joulukuuta 2021 | Sveitsi St. Moritz | Supersuurpujottelu | **Voitto** |
| 15. tammikuuta 2022 | Itävalta Altenmarkt-Zauchensee | Syöksylasku | **Voitto** |
| 5. maaliskuuta 2022 | Sveitsi Lenzerheide | Supersuurpujottelu | Kolmas |
| 26. marraskuuta 2022 | Yhdysvallat Killington | Suurpujottelu | **Voitto** |
| 28. joulukuuta 2022 | Itävalta Semmering | Suurpujottelu | Toinen |
| 8. tammikuuta 2023 | Slovenia Kranjska Gora | Suurpujottelu | Kolmas |
| 14. tammikuuta 2023 | Itävalta St. Anton | Supersuurpujottelu | Kolmas |
| 15. tammikuuta 2023 | Itävalta St. Anton | Supersuurpujottelu | **Voitto** |
| 24. tammikuuta 2023 | Italia Kronplatz | Suurpujottelu | Toinen |
| 3. maaliskuuta 2023 | Norja Kvitfjell | Supersuurpujottelu | Kolmas |
| 15. maaliskuuta 2023 | Andorra Soldeu | Syöksylasku | Kolmas |
| 16. maaliskuuta 2023 | Andorra Soldeu | Supersuurpujottelu | **Voitto**  |
| 28. lokakuuta 2023 | Itävalta Sölden | Suurpujottelu | **Voitto** |
| 25. marraskuuta 2023 | Yhdysvallat Killington | Suurpujottelu | **Voitto** |
| 3. joulukuuta 2023 | Kanada Tremblant | Suurpujottelu | Toinen |
| 8. joulukuuta 2023 | Sveitsi St. Moritz | Supersuurpujottelu | Kolmas |
| 6. tammikuuta 2024 | Slovenia Kranjska Gora | Suurpujottelu | Toinen |
| 12. tammikuuta 2024 | Itävalta Altenmarkt-Zauchensee | Supersuurpujottelu | Kolmas |
| 14. tammikuuta 2024 | Itävalta Altenmarkt-Zauchensee | Supersuurpujottelu | **Voitto** |
| 26. tammikuuta 2024 | Italia Cortina d'Ampezzo | Syöksylasku | Toinen |
| 28. tammikuuta 2024 | Italia Cortina d'Ampezzo | Supersuurpujottelu | **Voitto'’'** |
| 30. tammikuuta 2024 | Italia Kronplatz | Suurpujottelu | **Voitto** |
| 10. helmikuuta 2024 | Andorra Soldeu | Suurpujottelu | **Voitto** |
| 16. helmikuuta 2024 | Sveitsi Crans-Montana | Syöksylasku | **Voitto** |
| 17. helmikuuta 2024 | Sveitsi Crans-Montana | Syöksylasku | Kolmas |
| 2. maaliskuuta 2024 | Norja Kvitfjell | Supersuurpujottelu | **Voitto** |
| 3. maaliskuuta 2024 | Norja Kvitfjell | Supersuurpujottelu | Toinen |
| 9. maaliskuuta 2024 | Ruotsi Åre | Suurpujottelu | Kolmas |
|

Muuta
-----

Lara Gut-Behrami puhui lapsena sujuvasti äitinsä kieltä italiaa ja ranskaa ja opetteli sittemmin myös saksan ja englannin. Hän näytteli hiihtäjää Niccolò Castellin ohjaamassa, vuonna 2012 valmistuneessa elokuvassa *Tutti giu*, joka voitti parhaan elokuvan palkinnon Kitzbühelin elokuvajuhlilla. Hän avioitui jalkapalloilija Valon Behramin kanssa heinäkuussa 2018. Lara Gut-Behramin pikkuveli Ian Gut on edustanut alppihiihdossa Liechtensteinia. Heidän isänsä Pauli Gut kilpaili myös alppihiihdossa ja on vuodesta 2009 toiminut Gut-Behramin valmentajana.

Lähteet
-------

1. 1 2 3 4 5 6 7 8 9 10 11 12 13 14 15 16 17 18 19  Lara Gut-Behrami Kansainvälinen hiihtoliitto (FIS).  (englanniksi)
2. ↑  Lara Gut ei pääse Vancouveriin YLE Urheilu. Viitattu 14.1.2010.
3. ↑  Alpin MM-kisat saivat dramaattisen käänteen – sveitsiläissuosikin kausi ohi! *yle.fi*. Viitattu 24.3.2017.
4. ↑  Lara Gut-Behrami kehrt nach Corona-Infektion in den Weltcup zurück *20 Minuten*. Viitattu 11.2.2022. (saksaksi)
5. ↑  Top five things to know about Lara Gut-Behrami *Olympics.com*. IOC. Viitattu 15.2.2022. (englanniksi)

Aiheesta muualla
----------------

* Kuvia tai muita tiedostoja aiheesta **Lara Gut-Behrami** Wikimedia Commonsissa

* Lara Gutin kotisivut

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |